Коми Республикаса Юралысь Вячеслав Гайзер да «Газпром» ВАК Правлениеса Веськöдлысь Алексей Миллер кырымалiсны республикаса Веськöдлан котыр да компания костын ёртасьöм йылысь артмöдчöм.

Республикаса Юралысь пасйис, мый кырымалöм артмöдчöмыс – тайö подулалöм документ, мый серти кутасны примитны содтöд сёрнигижöдъяс сы йылысь, кыдзи компания кутас пöртны олöмö республикаын торъя проектъяс. Тайö проектъяс серти, медводз, дiнмуын кутасны збыльмöдны татшöм туйвизьяс, кыдзи Бованенково – Ухта да Ухта – Торжок магистральнöй биару проводъяс система стрöитöм, му пытшкöс участокъяс геологическöя туялöм да улеводороднöй сырьё перйöм, каръяс, посёлокъяс да сиктса олан пунктъяс биаруöн могмöдöм, а сiдзжö экологическöй безопасносьтöн могмöдöм да вöр-ваöн колана ногöн вöдитчöм.

Таысь öтдор, Вячеслав Гайзер тöдчöдiс, мый тайö компанияыс – Коми Республикаын стратегическöй уджъёрт абу сöмын промышленнöй юкöнын, но и социальнöй юкöнын.